03.06.2018, 17:36
Karl-Erik Taukari bänd sai uue trummari: meie jaoks on see suur muutus, kuna oleme ühe koosseisuga andnud sadu kontserte
Karl-Erik Taukari bändi trummar Brait Pilvik teatas, et lahkub bändist, sest tema perre sündis beebi ning mees otsustas rohkem perele keskenduda.
"Meie jaoks on see suur muutus, kuna oleme ühe koosseisuga andnud sadu kontserte ning seeläbi kokku kasvanud. Brait on nii minu, Rene kui ka Ericu jaoks parimaid sõpru ning uus olukord tahab, mõistagi sisseelamist," sõnab Karl-Erik Taukar Õhtulehele.
Bändi uueks trummariks on Hans Kurvits, kellega koos on bändil esimene kontsert juba reede õhtul, 8. juunil Käsmus. Kurvits mängib trumme ka ansamblis Kali Briis, samuti toetab ta oma pillimänguga Liis Lemsalut.